
1 . Seurakunnan 
rakennuspi irustukset 

1.1 Koko Kristuksen ruumis 

"Sillä niinkuin ruumis on yksi ja siinä on monta jäsentä, mutta kaikki ruu- 
miin jäsenet, vaikka niitä on monta, ovat yksi ruumis, niin on Kristuskin; sillä 
me olemme kaikki yhdessä Hengessä kastetut yhdeksi ruumiiksi, olimmepa 
juutalaisia tai kreikkalaisia../' l.Kor. 12:12, ,13. 

On vain yksi Kristus ja hänellä on vain yksi seurakuntaruumis, johon 
kuuluvat kaikki hänen omansa. Tämä seurakuntaruumis koostuu kaik- 
kialla maailmassa elävistä Jeesukseen uskovista ihmisistä sekä niistä, jot- 
ka ovat jo perillä Isän luona. Kristusta ei voi jakaa osiin, se on täysi mah- 
dottomuus, koska kukaan ihminen ei omista häntä, vaan hän omistaa 
meidät. Omistaja päättää omaisuudestaan. Jos ihmiset omistaisivat Kris- 
tuksen, he jakaisivat hänet osiin niin, että jokainen yksilö ja ryhmä omis- 
taisi hänestä vain itseään miellyttävät ominaisuudet. Silloin ihmiset käyt- 
täisivät Kristuksen aarteita omien lihallisten päämääriensä hyväksi. 
Halu muodostaa reviireitä toisten samanmielisten kanssa on ihmisen li- 
hassa, hänen turmeltuneessa luonnossaan oleva taipumus. Hämmästyt- 
tävän monet uskovat eivät tiedä, että heidän lihansa ja kaikki tähän tur- 
meltuneeseen luontoon kuuluvat taipumukset on ristiinnaulittu Kris- 
tuksen kanssa. Jos tunnemme ristin merkityksen, emme yritä jakaa tai re- 
piä Kristuksen seurakuntaruumista. Emme elä tämän taipumuksen mu- 
kaan, koska se on naulittu ristille yhdessä Kristuksen kanssa. 

Mistä tietää, kuka kuuluu Kristuksen ruumiiseen, joka on seura- 
kunta? "... siitä me tiedämme hänen meissä pysyvän, siitä Hengestä, jonka hän 
on meille antanut." l.]oh.3:24. Mistä tietää, kuka ei kuulu Kristuksen 
ruumiiseen? jolla ei ole Kristuksen Henkeä, se ei ole hänen omansa" 
Room.8:9. Seurakuntaruumiiseen kuulumisen ratkaisee vain, onko ihmi- 
sessä Kristuksen Henki. Ihmisen käyttämät sanat eivät pohjimmiltaan 
ratkaise, onko hän Kristuksessa, vaan ihmisessä oleva Jumalan synnyt- 
tämä uusi elämä. Vaikka joku uudestisyntynyt ihminen sanoisi itsestään 
"En kuulu ruumiiseen", ei hän silti olisi seurakuntaruumiiseen kuulu- 
maton ja vaikka joku sanoisi toisesta uskovasta: "En tarvitse sinua seu- 
rakuntaruumiissa", ei tämä silti olisi siihen kuulumaton. 
(l.Kor.l2:15-21). Tässä korinttolaiskirjeen luvun asiayhteydessä puhu- 
taan sekä maailmanlaajuisesta seurakuntaruumiista että paikallisesta 
seurakunnasta. Molemmissa on sama periaate, joka ratkaisee seurakun- 
taan kuulumisen. Pohjimmiltaan sanominen tai sanomatta jättäminen 



eivät ratkaise, kuka kuuluu seurakuntaan, vaan Jumalan Pyhän Hengen 
sinetti. 

me olemme kaikki yhdessä Hengessä kastetut yhdeksi ruumiiksi 
l.Kor. 12:13. Jumala on se, joka määrittelee, kuka kuuluu hänen seura- 
kuntaansa ja kuka ei. Ihmiset voivat asettaa mitä tahansa ehtoja, millä pe- 
rusteella uusia jäseniä hyväksytään heidän yhteisöönsä, mutta näin ei ole 
seurakunnassa. Ehdot eivät ole ihmisten muodostettavissa, vaan Juma- 
lan. Jos Herra ei anna Jumalan lapseuden Henkeä jollekin, eivät ihmiset 
voi tehdä millään keinoilla hänestä seurakunnan jäsentä. Vastaavasti jos 
jollakin on Pyhä Henki ja hän vaeltaa Hengessä, eivät ihmiset voi tehdä 
sellaista henkilöä paikallisseurakuntaan kuulumattomaksi. Aloite ja pää- 
tösvalta on siis Jumalalla, mutta ihmisten velvollisuus on toimia näiden 
Jumalan päätösten ja kehotusten mukaan. Hän ei toimi meidän puoles- 
tamme niissä asioissa, jotka hän on antanut meidän tehtäväksemme. 

Pyhän Hengen johdossa eläminen eli Hengessä vaeltaminen ei ole jo- 
takin epämääräistä, vaan konkreettista Jumalan sanan mukaan elämistä. 
"... Ne sanat, jotka minä olen teille puhunut, ovat henki ja ovat elämä. " ]oh.6:63 
Jos joku uskova elää synnissä, meidän on rukoiltava, että hän tekisi pa- 
rannuksen ja häntä on myös kehotettava siihen. Jos hän ei silti tee pa- 
rannusta, meidän velvollisuutemme on vetäytyä pois hänen yhteydes- 
tään. (Room.l6:17; 2.Tess.3:6). 

Mikä erottaa uudestisyntyneet Jumalan lapset toisistaan? Eivät kan- 
sallisuudet, eivät mitkään inhimilliset erot, eivät mielipide-erot eivätkä 
erilaiset mieltymykset. Tietenkään kaikista ei voi tulla meille läheisiä ys- 
täviä eikä työtovereita, mutta seurakuntayhteys on laajempi asia. Sa- 
maan seurakuntaan kuuluu hyvin erilaisia ja vaikeiltakin tuntuvia ihmi- 
siä, mutta juuri tämä erilaisuuden ristiriita vaikuttaa meissä muutosta. 
Joudumme riisuuntumaan rakkaudettomuudesta, ennakkoluuloista, eri- 
laisuuden sietämättömyydestä, oikeassa olemisen tarpeesta, omasta hy- 
vyydestä ja huonommuuden tunteesta. Varuskunnan saunassa ei ole eri- 
laisia kauluslaattoja erottamassa alokasta ja upseerikokelasta toisistaan, 
vaan erottavat merkit on riisuttava pois viimeistään saunan ovella. Joka 
on Kristuksessa, hänet on riisuttu vanhasta ja puettu uuteen. 

Koi. 3:8: Mutta nyt pankaa tekin pois ne kaikki: viha, kiivastus, pahuus, her- 
jaus ja häpeällinen puhe suustanne. 

3: 9 Älkää puhuko valhetta toisistanne, te, jotka olette riisuneet pois vanhan 
ihmisen tekoinensa 

3: 10 ja pukeutuneet uuteen, joka uudistuu tietoon, Luojansa kuvan mukaan. 

(Näin Jumala on tehnyt kaikki uskovia erottavat asiat tyhjäksi.) 

3: 11 Ja tässä ei ole kreikkalaista eikä juutalaista, ei ympärileikkausta eikä ym- 
pärileikkaamattomuutta, ei barbaaria, ei skyyttalaista, ei orjaa, ei vapaata, vaan 
kaikki ja kaikissa on Kristus. 



(Edellisissä jakeissa on kerrottu, mitä Jumala on tehnyt meille ja mihin 
hän on meidät kutsunut. Nyt seuraa kehotuksia, että eläisimme käytän- 
nössä kutsumuksemme mukaan.) 

3: 12 Pukeutukaa siis te, jotka olette Jumalan valituita, pyhiä ja rakkaita, sy- 
dämelliseen armahtavaisuuteen, ystävällisyyteen, nöyryyteen, sävyisyyteen, 
pitkämielisyyteen, 

3: 13 kärsikää toinen toistanne ja antakaa toisillenne anteeksi, jos kenellä on 
moitetta toista vastaan. Niinkuin Herrakin on antanut teille anteeksi, niin myös 
te antakaa. 

(Näin meidän tulee elää seurakunnassa erilaisten veljien ja sisarten 
kanssa.) 

3: 14 Mutta kaiken tämän lisäksi pukeutukaa rakkauteen, mikä on täydelli- 
syyden side. 

3: 15 Ja vallitkoon teidän sydämissänne Kristuksen rauha, johon te olette kut- 
sututkin yhdessä ruumiissa, ja olkaa kiitolliset. 

(Huomaa: on yksi ruumis ja juuri siinä meidät on kutsuttu Kristuksen 
rauhaan.) 

Luonnostaan me repisimme ja tuhoaisimme toisemme seurakunnassa, 
mutta Jumala on painanut sellaiset taipumukset ristin alle. Joka ei kan- 
na ristiään, se ei voi olla Jeesuksen opetuslapsi. Näin Jumala on ristin 
työn kautta suojannut meidät repimästä toisiamme. Joku suojautuu si- 
ten, että hän ei uskalla sitoutua läheiseen vuorovaikutukseen toisten us- 
kovien kanssa, vaan hän haluaa pysyä vain kasvottomana penkissä is- 
tujana. Tai jostakin henkilöstä tulee esiintyjä, joka toimii seurakunnan 
edessä ja kaikki tuntevat hänet, mutta hän ei pysty kohtaamaan yksilöä 
ja siksi sellaiset tilanteet tuntuvat hänestä uhkaavilta, joissa joutuu koh- 
taamaan veljet ja sisaret läheisesti arkipäivän elämän ympyröissä. Silloin 
ei voi suojautua esiintyjän, johtajan tai passiivisen jäsenen roolin taakse. 
Vain antautumalla avoimeen ja aitoon läheisyyteen toisten kanssa löy- 
dämme sen kalliin aarteen, joka on Kristuksen ruumiin yhteys. Silloin 
joudumme myös inhimillisten ongelmien keskelle, mutta niiltä ei suo- 
jauduta vetäytymällä eikä hyökkäämällä, vaan antamalla Pyhän Hengen 
riisua meitä vanhasta ja pukea uuteen. Ristiriidat tekevät ristin välttä- 
mättömäksi, mutta juuri se synnyttää uutta elämää. 

Lopulta löytyy vain yksi asia, joka erottaa uskovat toisistaan. Se on 
maantieteellinen etäisyys ja sekin erottaa vain ulkonaisesti, ei hengelli- 
sesti. Nyt lähestymme näkökulmaa paikallisseurakunnasta. Emme ole 
pelkästään Kristuksen jäseniä, vaan olemme myös toistemme jäseniä. 
(Room.l2:5). Emme kuulu pelkästään maailmanlaajuiseen Kristuksen 
seurakuntaan, vaan kuulumme myös paikalliseen seurakuntaan. Miten 
voi elää Kristuksen seurakuntaruumiissa ellei elä paikallisessa seura- 
kunnassa? Etusormen on mahdotonta olla ruumiissa ja yhteydessä pää- 



hän, ellei sormi ole omalla paikallaan peukalon ja keskisormen välissä. 
Jäsenen täytyy olla kiinteästi liittyneenä viereisiin jäseniin. Muuten se on 
irti ruumiista ja kuolee. Jeesus ei turhaan sano: "Missä kaksi tai kolme on 
kokoontunut minun nimeeni, siinä minä olen heidän keskellänsä." Tie- 
tysti hän on keskellämme myös silloin, kun meitä on 500 tai 5000, mutta 
emme voi ohittaa kahta tai kolmea. On helppo kuvitella rakastavansa 
massoja, mutta kun kohtaamme kaksi tai kolme, silloin tiedämme, ra- 
kastammeko todella veljiä ja sisaria. Portaiden yläpäähän ei voi kiivetä 
ohittamalla lähimmät askelmat. Ei voi olla suuri uskon sankari ja ru- 
koustaistelija ellei rakasta vaimoaan. Jumala ei suostu sellaiseen, vaan 
sankarimme rukoukset estyvät. (l.Piet.3:7). 

Jumalan antama periaate on edetä pienestä suurempaan: ensin lähim- 
mät "kaksi tai kolme" ja sitten vasta muut. Emme voi tietää, mitä on olla 
Kristuksen ruumiin jäsen, ellemme ole oman paikkakuntamme uskovien 
kanssa yhteydessä - ei vain puhuen siitä, vaan käytännössä. Usein us- 
kovien yhteys haetaan vain samanmielisistä "meikäläisistä" Kaukana 
asuvia saman uskonsuunnan ihmisiä pidetään läheisempinä kuin naa- 
purissa asuvaa uskovaa, joka kuuluu "heikäläisiin" Vieläpä näiden 
muualla asuvien "meikäläisten" kanssa kokoonnutaan useammin kuin 
oman asuinpaikan "heikäläisten" kanssa. Tietenkin on tärkeää olla yh- 
teydessä muidenkin paikkakuntien uskoviin, mutta vielä tärkeämpää on 
yhteys lähellä asuvien, oman paikkakunnan uskovien kanssa. Kumpi on 
vahvempi yhteyden peruste, "meikäläisyys" vai osallisuus Kristukseen? 

1.2 Paikallisseurakunta 

Raamattu antaa sanalle seurakunta kaksi päämerkitystä. Toinen on edel- 
lä kuvattu maailmanlaajuinen Kristuksen seurakuntaruumis ja toinen 
on paikkakunnan kaikki uskovat. Joka kuuluu maailmanlaajuiseen seu- 
rakuntaruumiiseen, kuuluu samalla myös paikalliseen seurakuntaan sil- 
lä paikkakunnalla, jossa hän asuu. Raamatun mukaan uskovia ei saa 
erottaa toisistaan mikään muu kuin maantieteellinen etäisyys. 

Paikallinen seurakunta ei ole laajempi kuin paikkakunta. Raamatussa 
ei puhuta maakunnan kattavista seurakunnista. Ei ole Galatian seura- 
kuntaa, vaan Galatian seurakunnat, ei Makedonian seurakuntaa, vaan 
Makedonian seurakunnat eikä Juudean seurakuntaa, vaan Juudean seu- 
rakunnat. Apt.9:31 mainitaan "seurakunta koko Juudeassa, Galileassa ja 
Samariassa", mutta se ei tarkoita paikallista seurakuntaa, vaan koko 
Kristuksen seurakuntaruumista, koska siinä vaiheessa seurakunta ei ol- 
lut vielä muualla maailmassa kuin näillä mainituilla alueilla. 

Seurakunta ei ole myöskään suppeampi kuin kaikki paikkakunnan 
uskovat. Missään ei puhuta monikossa Antiokian seurakunnista, Efeson 



seurakunnista tai Korinton seurakunnista, koska yhdellä paikkakunnal- 
la voi olla vain yksi seurakunta. Paikkakuntaa suppeammat yhteisöt voi- 
vat olla jotakin muuta, mutta ne eivät ole seurakuntia. 

Johannes näki ilmestyksen, jossa kunkin paikkakunnan seurakuntaa 
kuvasi yksi kultainen lampunjalka Ilm. 1:12,20. Jumala näkee paikka- 
kunnallasi vain yhden seurakunnan, mutta mikä se on nimeltään? Vas- 
taus löytyy Raamatusta. Tutkimme nyt niistä Uuden Testamentin kir- 
jeistä, jotka on osoitettu paikallisseurakunnille, millaisia nimiä niistä on 
käytetty. 

Room.l:7 "kaikille Roomassa oleville Jumalan rakkaille, 

kutsutuille pyhille" 
l.Kor.l:2 "Korintossa olevalle Jumalan seurakunnalle" 
Ef.l:l "Efesossa oleville pyhille ja uskoville Kristuksessa 

Jeesuksessa" 

Fil.l:l "kaikille pyhille Kristuksessa Jeesuksessa, 

jotka ovat Filippissä" 
Kol.l:2 "Kolossassa asuville pyhille ja uskoville veljille Kristuksessa" 
l.Tess.l:2 "tessalonikalaisten seurakunnalle Isässä Jumalassa ja 

Herrassa Jeesuksessa Kristuksessa" 

Kuka pystyy laittamaan tällaiset nimet johonkin nimikylttiin? Ei kukaan 
ja se onkin tarkoitus, koska seurakunnan nimi ei ole mikään erisnimi. Se 
ei ole mikään nimikyltti, vaan kuvaileva nimi. Seurakunnan nimeä ei 
tarvita maailmaa varten, vaan ulospäin edustamme vain yhtä nimeä: 
henkilöä nimeltä Jeesus Kristus. Itse olemme vain Jeesuksen opetuslap- 
sia. Nimi on vain sisäistä toimintaa varten ja sitä tarkoitusta varten riit- 
tää kaksi asiaa: onko ihminen Kristuksessa ja missä hän asuu. Seura- 
kunnan nimeä voi kuvailla monilla eri sanoilla, kuten näimme äskeisis- 
tä Raamatun kohdista. Niissä kaikissa on kuitenkin sanottu kaksi asiaa, 
jotka ovat niille yhteistä: 

1. Seurakunta on Jeesuksessa olevat, uskovat, pyhät. 

2. Seurakunta on maantieteellisesti paikallistettu: Filippissä, Korin- 
tossa, Efesossa jne. 

Otamme oppia näistä Raamatun kirjeistä ja kysymme, mikä on sen seu- 
rakunnan nimi paikkakunnallamme johon kuulumme? Käytän esimerk- 
kinä Jyväskylää: 



Kaikki Jyväskylässä olevat Jumalan rakkaat kutsutut pyhät 

(Roomalaiskirje) 



Jyväskylässä oleva Jumalan seurakunta (Korinttolaiskirje) 
Jyväskylässä olevat pyhät ja uskovat Kristuksessa Jeesuksessa 

(Efesolaiskirje) 

Kaikki pyhät Kristuksessa Jeesuksessa, jotka ovat Jyväskylässä (Fi- 
lippiläiskirje) 

Jyväskylässä asuvat pyhät ja uskovat veljet Kristuksessa 

(Kolossalaiskirje) 

Jyväskyläläisten seurakunta Isässä Jumalassa ja Herrassa 
Jeesuksessa Kristuksessa (Tessalonikalaiskirje) 

Näin kuvaillaan, mikä seurakunta on. Jumala näkee vain yhden seura- 
kunnan kullakin paikkakunnalla, koska hänellä on vain yhden perheen 
lapsia. Kaikki uskovat ovat Isän lapsia, Jeesuksen verellä pestyjä ja Py- 
hästä Hengestä uudestisyntyneitä. Ainoastaan maantieteellinen asuin- 
paikka erottaa meidät. 

Paluu Raamatun alkujuurille 

Tähän mennessä olemme tutkineet, mitä Raamattu opettaa seurakun- 
nasta. Joidenkin käsitysten mukaan Raamatun ajan seurakuntaelämä oli 
vielä epäkypsää, mutta vasta myöhemmin se olisi kehittynyt oikeaan 
muotoonsa. Mutta jos tunnemme Jumalan luonteen ja hänen sanansa, 
tiedämme, että asia on päinvastoin. Jumalan luomistyö on heti tuoreena 
hyvää ja täydellistä, mutta pimeyden voimat pyrkivät turmelemaan sitä. 
Jos seurakuntaelämämme on Raamatun opetusten mukainen, silloin 
saamme olla varmoja, että se on Jumalan tahdon mukaista. Ensimmäiset 
apostolit rakensivat seurakuntaa Jumalan antamien ohjeiden mukaan ja 
muutamille heistä Jumala antoi tehtäväksi jopa Raamattuun liitettävien 
kirjoitusten laatimista. Heidän jälkeensä Jumala ei ole antanut eikä anna 
kenenkään ihmisen julistukselle Raamatun auktoriteettia. Kuinka sitten 
vasta ensimmäisten apostolien jälkeinen seurakunta kelpaisi esikuvak- 
semme? Sen vuoksi emme voi pitää ohjeena 100-luvulla tai 1500-luvulla 
olleita seurakuntamalleja saati sitten nykyajan sekavaa tilannetta. Paa- 
vali sanoi, että hänen jälkeensä tulee julmia susia, jotka eivät laumaa 
säästä. Apostolien jälkeinen ns. alkukirkon aika ei kelpaa malliksi, kos- 
ka se on juuri sitä raatelevien susien aikaa. Meidän on palattava Raama- 
tun alkuperäiseen opetukseen. 

Seurakunnan rakentamisen pAAmAArä 

Jumalan tahto on ollut alusta asti, ettei hänen seurakunnassaan olisi mi- 
tään hajaannusta, vaan että uskovat olisivat yhtä niinkuin Isä ja Jeesus 



ovat yhtä. (Joh.l7:20-23). Nykyään uskovat ovat kuitenkin jakaantuneet 
lukuisiin keskenään taisteleviin puolueisiin. Tässä tilanteessa moni hyl- 
kää Raamatun päämäärät, koska näyttää, ettei niihin voi enää palata, 
vaan täytyy vain sopeutua nykyisiin olosuhteisiin. Jumalan ajatukset ei- 
vät kuitenkaan ole muuttuneet. Mitä Raamatussa on sanottu seurakun- 
nasta, se on edelleen Jumalan tahto. Kun haemme periaatteita ja tavoit- 
teita seurakunnan rakentamiseen, ei pidä ensin katsoa ympärille, vaan 
Jumalan sanaan. Vasta sen jälkeen voimme näiden täydellisten päämää- 
rien kanssa ja niistä tinkimättä tehdä työtä epätäydellisyyden keskellä. 
Vasta sitten kun pidämme päämääränä Jumalan sanan antamia seura- 
kunnan piirustuksia, voimme ruveta tutkimaan, miten voimme rakentaa 
niiden mukaan nykyisessä tilanteessa. Meidän tulee olla kuin rautatien 
rakentajat, jotka eivät käänny takaisin, vaikka edessä olisi vuoristo. Mie- 
luummin louhimme tunnelin vuoren läpi kuin muutamme Jumalan sa- 
nan antamaa suuntaa. 



2. Tutkimusmatka 
seurakunnan raunioille 



2.1 Muurin sortumisen kuvaus 

Olemme samassa tilanteessa kuin Nehemia Jerusalemin muurien rau- 
nioilla. Hän lähti yöllä tutkimaan, miten pahasti muurit olivat hajallaan 
ja samalla hän mielessään suunnitteli niiden palauttamista ennalleen. 
Myös seurakunnan muurit on revitty hajalle. Ennenkuin voimme raken- 
taa seurakuntaa, on tutkittava rauniot ja miten ne ovat syntyneet. 

Neh. 2: 13 Ja minä lähdin yöllä Laaksoportista Lohikäärmelähteelle päin 
ja Lantaportille ja tarkastelin Jerusalemin maahanrevittyjä muureja ja 
sen tulella poltettuja portteja. 

2: 14 Ja minä kuljin eteenpäin Lähdeportille ja Kuninkaanlammikolle; 
mutta siellä ei ollut juhdalla, jonka selässä minä istuin, tilaa päästä 
eteenpäin. 

2: 15 Silloin minä menin yöllä laaksoa myöten ylöspäin ja tarkastin muu- 
ria. Sitten minä palasin taas Laaksoportin kautta ja tulin takaisin. 

Nyt lähdemme Nehe- 
mian tavoin tutkimaan 
seurakunnan sortuneiden 
pilareiden raunioita. Jou- 
dumme ratsastamaan 
omalta vuosisadaltamme 
taaksepäin yön pimey- 
teen. Näemme matkalla 
uskoville annettuja ko- 
koontumiskieltoja ja Her- 
ran palvelijoiden vangit- 
semisia. Pääsemme kes- 
kiajalle ja huomaamme 
rovioita ja giljotiineja, 
joissa lukuisat Raamat- 
tuun pitäytyvät uskovat 
saavat surmansa. Näitä 
yli tuhannen vuoden kes- 
täviä vainoja johdetaan 
Roomassa olevalta valta- 



Korinton seurakunta 

Kuva 1 



istuimelta, jolla istuvat hallitsijat kutsuvat itseään Kristuksen sijaiseksi. 
Ihmettelemme, miten tällaista on päässyt kehittymään: Kristuksen, rau- 
han ruhtinaan nimeä kantavat ihmiset kiduttavat ja surmaavat todellisia 
Jeesuksen seuraajia. Seuraamme kehityksen jälkiä taaksepäin ja saa- 
vumme apostolien aikaan, jonnekin vuoden 50 vaiheille Korinton sata- 
makaupunkiin. Tutkimme, miltä seurakunnan muurit näyttävät siellä ja 
palaamme sen jälkeen takaisin muurin raunioita seuraten omaan ai- 
kaamme. 

Paavalin työn hedelmänä Korinttoon muodostui seurakunta, joka oli 
Jumalan antamien piirustusten mukainen. (Kuva 1). Seurakuntaan kuu- 
luivat kaikki uskoontulleet korinttolaiset - ei sen enempää eikä vähem- 
pää. 

Muutamia vuosia myöhemmin seurakunnan sisällä ilmeni eripurai- 
suutta ja puoluemieltä. Uskovat riitelivät keskenään mielipiteistä ja he ja- 
kautuivat neljään mielipideleiriin. Ensimmäinen ryhmä kutsui itseään 
Paavalin puolta oleviksi, toinen Apolloksen, kolmas Keefaan eli Pietarin 
ja neljäs riitelevä ryhmä sanoi itseään Kristuksen puolta oleviksi. 
(l.Kor.l:ll-13. Kuva 2). 

Korinton Kristuksen srk 


Korinton Pietarin kirkko 

Kuva 3 



Katsomme vä- 
lillä Galatalaiskir- 
jettä, jossa Paava- 
li opettaa eriseu- 
roista ja lahkois- 
ta. Ne kuuluvat 
lihan tekoihin 
(Gal. 5:19, 20). 
Yleensä kutsu- 
taan lahkoiksi 
niitä, jotka eivät 
kuulu enemmis- 
töön, mutta tut- 
kimme nyt, mitä 
Raamattu tarkoit- 
taa lahkoilla. 
"Eriseurat" on 
käännetty krei- 
kan kielen sanas- 
ta dikhostasia, joka 

tarkoittaa hajaannusta ja eripuraisuutta. Lahko on kreikaksi hairesis, joka 
tarkoittaa puoluetta, nurkkakuntaa ja väärää opetusta. Sana kuvaa myös 
valitsemista. Kyseisessä Raamatun kohdassa hairesis ei niinkään tarkoi- 
ta väärää oppia, vaan pikemminkin oppikorostusten perusteella tehtyä 
valintaa kuulua johonkin uskonnolliseen puolueeseen. Meillä ei ole edes 
valtuuksia valita jotakin hengellistä puoluetta itsellemme, koska Jumala 
on se, joka valitsee ja hän on valinnut meidät olemaan yhtä Pojassaan Jee- 
suksessa Kristuksessa. 

Korinton uskovien keskuudessa oli dikhostasiaa eli eripuraisuutta, jon- 
ka seurauksena oli syntynyt neljä hairesista eli lahkoa. Uskovat olivat teh- 
neet oppiriitojen perusteella valinnan kuulua johonkin näistä neljästä 
puolueesta ja jokainen ryhmä oli tietysti omasta mielestään ainoa oikea. 
Niinhän se on aina. Suomessakin on kymmeniä ellei satoja hengellisiä 
puolueita, joista jokainen on - ellei ainoa oikea, niin ainakin lähinnä to- 
tuutta - omasta mielestään. 

Jos Paavalin kirjeet korinttolaisille eivät olisi pysäyttäneet lahkoutu- 
misen kehitystä, tämän kehityksen seuraava aste olisi ollut kuvan 3 nä- 
köinen. Paavalin aikana lahkoutuminen ei päässyt etenemään loppuun 
asti, mutta myöhemmin se pääsi. Tämän päivän tilanne jokaisella Suo- 
men paikkakunnalla on kuvan 3 mukainen. Näkeekö Jumala nyt paik- 
kakunnalla neljä eri paikallisseurakuntaa? Ei, vaan hän näkee neljä lihan 
tekoa. Jos Jumalan sana kielsi ankarasti kuvan 2 mukaisen tilanteen seu- 



rakunnassa, koska ne olivat lihan tekoja, kuinka Jumala yhtäkkiä muut- 
taisi mieltään ja hyväksyisi saman hajaannuksen sen jälkeen, kun ha- 
jaannus on edennyt niin pitkälle kuin se on meidän aikanamme? Jos kan- 
sainvälinen oikeus tuomitsee uraanin salakuljetuksen ja ydinaseiden 
suunnittelun, niin hyväksyykö se valmiiksi rakennetut ydinaseet? Ydin- 
ase on pahempi kuin suunnitelmat sen rakentamiseksi ja rikos on pa- 
hempi kuin sen valmistelu. Niin myös kuva 3 on pahempi kuin kuva 2. 

Ensin oli oppiriitoihin perustuva jakautuminen leireihin ja sitten nämä 
ryhmät rupesivat pitämään itseään paikallisina seurakuntina. Kun joku 
puhuu "meidän seurakunnasta", hän tarkoittaa sillä pelkästään omaa 
puoluettaan. Raamattu kysyy, onko oppi-isänne ristiinnaulittu teidän 
edestänne ja oletteko kastetut oppi-isienne nimeen? Eikö teillä ole ym- 
märrystä, että kaikki nämä julistajat ovat vain Jumalan antamia lahjoja 
seurakunnalle? Jokainen tekee vain oman osuutensa seurakunnan hy- 
väksi, mutta kukaan heistä ei yksin riitä. Yhdessä näiden julistajien työs- 
tä tulee valmis kokonaisuus. Palvelijat ovat keskenään yhtä. 

''Älköön siis kukaan kerskatko ihmisistä; sillä kaikki on teidän, teidän on 
Paavali ja Apollos ja Keefas, teidän on maailma ja elämä kuolema, nykyi- 
set ja tulevaiset, kaikki on teidän. Mutta te olette Kristuksen, ja Kristus 
on jumalan." l.Kor. 3:21-23. 

Jos Paavalin tai Pietarin opetuksen ympärille ryhmittyminen on kiel- 
letty, vaikka heidän opetuksensa on osa Raamattua, kuinka sitten olisi 
lupaa muodostaa hengellistä puoluetta joidenkin myöhemmän ajan ju- 
listajien esim. 1500-luvun uskonpuhdistajien nimeen, 1800-luvun herä- 
tyssaarnaajien nimeen tai 1900-luvun hengellisten kokemusten perus- 
teella? 

Mitä väärää oli siinä ryhmässä, joka sanoi olevansa Kristuksen puol- 
ta? Heiltä Paavali kysyy, onko Kristus jaettu? Korintossa olevan Kris- 
tuksen puolueen sisällä saattoi olla täysin oikea oppi, voimalliset armo- 
lahjat ja runsasta Hengen hedelmää. Sekin on oikein, että ollaan Kris- 
tuksen puolta. Vika ei niinkään löytynyt Kristuksen puolueen rajojen si- 
sältä, vaan heidän suhteistaan muihin Korinton uskoviin. Vaikka Korin- 
ton Kristuksen seurakunta olisi ollut hyvin toimiva ja ilman ongelmia ja 
hajaannusta, silti Jumala ei olisi ollut tilanteeseen tyytyväinen. Hänen 
näkökulmastaan seurakunnassa on hajaannusta niin kauan kuin se on ja- 
kaantuneena erillisiin uskonnollisiin puolueisiin. 

On väärin käyttää oikeaoppisuutta perusteena erottautua muista uu- 
destisyntyneistä Jumalan lapsista. Silloin lahkoihin kuulumattomuudes- 
ta tulee lahkoon kuulumisen peruste. Jos sanomme, että me olemme us- 
konsuuntien ulkopuolella ja sen vuoksi eristäydymme uskonsuuntiin 



kuuluvista Jumalan lapsista, silloin me olemme myös yksi uskonsuunta. 
Jos joku ryhmä sanoo olevansa paikkakuntansa Kristuksen puolue, sil- 
loin he tunnustavat hengellisten puolueiden olemassaolon oikeuden ja 
he itse astuvat sisälle tähän lahkokenttään ja tulevat osaksi sitä. Eivätkö 
muut uskovat sitten ole Kristuksessa? Jos ovat, niin miten voi olla jaettu 
Kristus? Onko samanmielisyys meidän kanssamme tärkeämpi yhteyden 
peruste kuin Jumalan lapseus? 

2.2 Muurin sortumisen syyt 

Kun tutkimme nyt tarkemmin, miten seurakunnan muurit pääsivät sor- 
tumaan, haluan korostaa, että tätä opetusta ei ole tarkoitettu aseeksi niin, 
että tällä menisimme lyömään muita ihmisiä tai muita uskovien ryhmiä. 
Saakoon Jumala tutkia tällä sanalla vain omaa sydäntämme. Nyt ei tule 
ajatella toisia, vaan itseämme niin, että Jumala saa asettaa oman sydä- 
memme ja mielemme hänen sanansa mukaiseksi. 

Tieto paisuttaa, mutta rakkaus rakentaa. Jos tämä opetus jää vain uu- 
deksi tiedoksi mieleemme, opetuksesta ei ole mitään hyötyä, pikemmin- 
kin vain haittaa. Jos joku tietää, että erottavat raja-aidat ovat lihan teko- 
ja ja hän tällä totuudella lyö kirkkokuntien sisällä olevia uskovia, hän itse 
syyllistyy juuri samaan, mistä hän heitä tuomitsee. Voimme käyttää tie- 
toa Jumalan valtakunnan hyödyksi vain, jos asenteemme on rakkaus. 
Kun tietomäärämme kasvaa, meidän tulee itse samalla kasvaa rakkau- 
dessa. Vasta silloin olemme valmiita omistamaan lisää tietoa 
(l.Kor.2:6-16). 

Mikä sai kristinuskon turmeltumaan sellaiseksi kuin se oli esim. 
keskiajalla? Varsinaisena syynä ei ollut kristittyjen eripuraisuus tai val- 
heveljien ja väärien opettajien tuleminen, koska niissähän ei ole mitään 
yllättävää. Jo ensimmäisten opetuslasten joukossa oli Juudas. Jumala oli 
antanut seurakuntiin suojavarustukset kaikkia näitä vaaroja vastaan. Syy 
turmeltumiseen olikin näiden suojamuurien sortuminen. Kun elimistön 
vastustuskyky pettää, ihminen sairastuu. Kun seurakunnan suojameka- 
nismit pettivät, eksytys pääsi leviämään paikkakuntien ja maiden rajojen 
yli. 

Seurakunnan suojarakenteet 

Nyt lähdemme hetkeksi raskaalle retkelle tutkimaan seurakunnan pe- 
rusrakenteita. Samalla on kuitenkin muistettava, että sisältö on tär- 
keämpää kuin rakenteet. Pahimmassa tapauksessa seurakunta voi olla 
viimeisen päälle raamatullinen ulkonaisissa ja toiminnallisissa seikoissa, 
mutta on kadottanut vapauden, ilon ja rakkauden. Silloin on siivilöity 



hyttyset, mutta nielty kameli. Asia on ymmärretty oikein, jos rakenteiden 
tehtävänä on suojata arvokasta sisältöä. 

Jumala on antanut seurakunnan rakenteeseen ainakin kaksi suojaavaa 
ominaisuutta, joista ensimmäinen on raamatullinen johtajuus seurakun- 
nan sisällä ja toinen on paikallisseurakuntien itsenäisyys. Ensimmäinen 
estää seurakunnan sisällä syntyviä eksytyksiä turmelemasta koko seu- 
rakuntaa, mutta jos siitä huolimatta koko seurakunta menee harhaan, 
toinen suojarakenne estää taudin leviämisen muiden paikkakuntien seu- 
rakuntiin. Nyt tarkastelen näitä tarkemmin. 

Tästä sortuminen alkoi 

Missään kohdassa Raamattua ei kerrota, että paikallisseurakunnassa oli- 
si yksi henkilö johtajana, vaan aina oli ryhmä johtajia, joista käytetään 
kolmea nimitystä: vanhin (presbyteros), paimen (poimen) ja kaitsija 
(episkopos). Näitä nimityksiä käytetään Uudessa Testamentissa samois- 
ta henkilöistä. Tämä näkyy esim. Apt.20:17, 28 ja Tiit. 1:5-7. Paimenena 
olevia ihmisiä on seurakunnassa aina useita. Yhden paimenen asema 
kuuluu vain Jeesukselle. Jos yksi vanhimmista nousee tai nostetaan mui- 
den yläpuolelle, silloin suojarakenne sortuu seurakunnasta ja se on altis 
eksytyksille. Jos tällainen johtaja menee harhaan, koko seurakunta eksyy. 
Jo Uuden Testamentin ajan lopulla tämä seurakunnan sisäinen suojara- 
kenne alkoi rapistua. Vanhin ja kaitsija rupesivat tarkoittamaan eri hen- 
kilöitä ja tästä alkoi seurakunnan harharetki. Johanneksen aikana erääs- 
sä seurakunnassa mies nimeltään Diotrefes halusi itselleen yhden pai- 
menen aseman ja siitä kärsi koko seurakunta. (3.Joh.9). 

Suojarakenne sortui kokonaan jo seuraavalla vuosisadalla. Vuoden 
100 tienoilla Antiokian seurakunnassa oli johtajana Ignatius, joka käytti 
itsestään nimitystä piispa (episkopos). Hänen opetustensa mukaan van- 
hinten joukosta yksi nousee yli muiden. Piispan vallan alle tuli useita 
paikkakuntia ja seurakuntien vanhimmat olivat piispan apulaisia. Heitä 
ruvettiin nimittämään papeiksi. Seuraava askel tässä tuhoisassa kehi- 
tyksessä tapahtui Roomassa. Rooman piispa alkoi vaatia itselleen kirkon 
päämiehen asemaa ja näin hänestä tuli paavi. Keskiajalla, jolloin paavin 
asema oli vahvimmillaan, hänestä jopa käytettiin arvonimeä Herra Ju- 
mala Paavi. 

Jos olisi säilytetty paikallisten seurakuntien itsenäisyys, katolinen har- 
haoppi ei olisi päässyt leviämään, mutta eksytys pääsi leviämään hyvin 
nopeasti, koska ihminen otti seurakunnissa sen aseman, joka kuului Ju- 
malalle ja samalla saatana asetti omat palvelijansa näille johtajan pai- 
koille. Kun muodostettiin piispan virka, se sisälsi jo paaviuden sieme- 
nen. (Nykyään eri kirkkokunnissa on eri nimityksiä piispalle, mutta kyse 



on samasta ilmiöstä). Piispan virasta kehitys johti vääjäämättä paaviu- 
teen ja missä tänä päivänä on voimassa piispan virka, siinä on samalla 
olemassa tilaus paaviudelle. Jos useille seurakunnille tarvitaan yhteinen 
johtaja, seuraavana vaiheena on kysymys, kuka näistä johtajista on mui- 
den piispojen päämies. Päämiehen aseman Jumala on varannut ainoas- 
taan Pojalleen Jeesukselle Kristukselle ja hänelle kuuluu myös se asema, 
jonka ihmiset ovat antaneet piispoille. Jeesus on ainoa, jolle myös pai- 
kallisessa seurakunnassa kuuluu yhden paimenen asema ja tämän Yli- 
paimenen alaisuudessa toimii ryhmä vanhimpia kaitsijoina (episkopos) 
paimentaen seurakuntaa (Apt.20:17,28). 

Kirkkohistoriasta on nähtävissä, että piispan virka muodostettiin, kos- 
ka apostolin virka lakkasi toimimasta sellaisena kuin Jumala oli sen tar- 
koittanut. Raamatussa ei ole mitään viittausta siihen, että apostolin vir- 
ka olisi tarkoitettu lakkaamaan. Päinvastoin: apostolin, profeetan, evan- 
kelistan, paimenen ja opettajan palvelustehtäviä tarvitaan niin kauan 
kunnes seurakunnasta tulee täydellinen - eli niin kauan kuin olemme 
maan päällä (Ef.4:ll— 13). 

Apostoleiden tyhjiö täyttyi piispoilla 

Nyt keskityn tarkastelemaan apostolin virkaa, koska se on laiminlyö- 
dyin ja väärinymmärretyin palvelustehtävä. Seurakunnan rakenteen 
vääristyneisyys johtuu suurelta osin apostolin viran hylkäämisestä. 

Raamatussa on kolmenlaisia apostoleita: Isän, Jeesuksen ja Pyhän 
Hengen valitsemia. Jeesus on ainoa Isän lähettämä apostoli (Hebr.3:l). 
Jeesuksen valitsemia apostoleita oli 12 ja hän valitsi heidät ollessaan 
maan päällä. Heistä tuli ylösnousemuksen todistajia, silminnäkijöitä. 
Heidän lukumääränsä on vakio ja nämä 12 "Karitsan apostolia" ovat 
myös iankaikkisessa elämässä uuden Jerusalemin perustuksena 
(Ilm.21:14). Helluntaina Pyhä Henki tuli tänne ja siitä alkoi hänen aika- 
kautensa. Myös hän valitsee ja lähettää apostoleita. Pyhän Hengen aika- 
kausi ei ole vielä päättynyt ja siksi hän yhä valitsee ja lähettää apostolei- 
ta. 

Ensimmäiset Pyhän Hengen valitsemat apostolit olivat Barnabas ja 
Paavali (Apt.l3:2). Muita olivat Andronikus ja Junias (Room.l6:7). Apos- 
toleita oli paljon muitakin, koska seurakunnat eivät tunteneet kaikkia, 
vaan heitä piti koetella, jotta valheapostolit erottuisivat muiden joukos- 
ta. Monet apostolit tekivät työtä ryhmän kanssa. Timoteus ja Tiitus oli- 
vat Paavalin avustajia. Kumpikaan heistä ei jäänyt seurakunnan johta- 
jaksi, piispaksi, vaan he olivat vain tilapäisesti jossakin seurakunnassa 
tekemässä apostolista työtä eli he jäivät järjestämään seurakuntaa. Kun 
heidän työnsä tuli valmiiksi, he lähtivät muualle. 



Jos henkilö, joka hoitaa apostolista tehtävää seurakunnassa, jää siihen 
johtajaksi, hän tukahduttaa Jumalan työn. Apostolisen projektin päätyt- 
tyä seurakunnassa apostolin tärkein tehtävä on jättää seurakunta ru- 
koillen ja paastoten Herran haltuun, johon he nyt uskovat (Apt. 14:23). 
Tämä on usein vaikeimmalta tuntuva työvaihe ja siksi se on niin usein jä- 
tetty tekemättä. Jos apostoli jäisi seurakunnan johtajaksi, hän ottaisi sen 
aseman, joka kuuluu vain Herralle. Herran palvelija ei saa sitoa ihmisiä 
itseensä eikä hän saa hylätä heitä, vaan hänen on luovutettava heidät 
Herran käsiin, kunnes taas Jumala sallii tavata heitä. Jos emme osaa luo- 
vuttaa Jumalan antamia ihmisiä takaisin hänelle, emme luota Pyhään 
Henkeen. Hän on jokaisen uskovan opettaja ja hän valmentaa ja varus- 
taa ihmiset Herran seuraamiseen ja palvelukseen. Paavali luotti Herraan 
niin paljon, että saattoi jättää muutaman päivän ikäiset uskovat hänen 
haltuunsa ja sen vuoksi he pääsivät kasvamaan. "Piispaksi" jäävät työn- 
tekijät tekevät karhunpalveluksen seurakunnalle. 

Apostolit eivät olleet piispan asemassa. He eivät olleet organisaatiora- 
kenteen huipulla yhden johtajan asemassa, vaan heidän tehtävänään oli 
viedä evankeliumia uusille alueille, järjestää näin syntyneissä seurakun- 
nissa tietyt asiat kuntoon ja myöhemmin vahvistaa näitä seurakuntia 
kiertämällä niissä. Apostolin virkaa ei ole annettu paikallisseurakuntaan, 
vaan koko Kristuksen ruumiiseen. Apostolit eivät tarvitse itselleen yh- 
teistä päämiestä, vaan Jeesus on se. Herra itse koordinoi apostolien työn 
siten, että kullakin on tietyn alueen paikkakunnat. Samalla alueella saat- 
taa toimia useita apostoleita siten, että toinen istuttaa ja toinen kastelee 
(l.Kor.3:6). 

Kun tutkimme Raamatusta apostolien toimintaa, on huomattava, että 
silloin oli vaikuttamassa yhtä aikaa sekä ensimmäiset, Jeesuksen valitse- 
mat apostolit että Pyhän Hengen valitsemat. Ensimmäisillä apostoleilla 
oli suurin hengellinen auktoriteetti ja siksi heihin luotettiin enemmän 
kuin myöhempiin apostoleihin. Silti he eivät olleet näiden esimiehiä. 
Tämä on tärkeää ymmärtää, koska Paavali niin painokkaasti ja monta 
kertaa korostaa sitä galatalaiskirjeessä. Raamatussa ei ole mitään mai- 
nintaa, että Pietari olisi kättenpäällepanemisella siirtänyt Paavalille apos- 
tolin viran, vaan Jaakob, Pietari ja Johannes kättelivät Paavalia ja Barna- 
basta yhteisen työn merkiksi (Gal. 2:9). Katteleminen ei kuvannut esi- 
mies-alainen suhdetta, vaan tasavertaisten työtovereiden yhteyttä. Her- 
ra teki Paavalista apostolin eikä hän senkään jälkeen mennyt kysymään 
muilta apostoleilta neuvoa. Vasta vuosien kuluttua hän meni Jerusale- 
miin - ei ilmoittautua kseen esimiehille tai kysyäkseen heiltä neuvoa, 
vaan ainoastaan tutustuakseen niihin, jotka olivat apostoleita jo ennen 
häntä (Gal. 1:1 6-1 8). Toisen kerran hän meni Jerusalemiin - ei siksi, että 



siellä olisi ollut hänellä esimiehiä, vaan hän meni Herran käskystä, "il- 
mestyksen johdosta" (Gal. 2:2). 

Samaan johtopäätökseen tullaan tutkimalla Apt.15. Juudeasta tuli mie- 
hiä, jotka opettivat ympärileikkausta pelastuksen ehtona. Paavali ei men- 
nyt Jerusalemiin siksi, että sieltä käsin olisi johdettu muita seurakuntia, 
vaan hän meni Jerusalemiin, koska ongelmatkin tulivat sieltä. Jerusale- 
min kokouksesta lähetettiin kirje, jolla apostolit ja vanhimmat halusivat 
sanoutua irti niistä vääristä opettajista, jotka olivat lähteneet heidän jou- 
kostaan. Kirjeessä pakanuudesta kääntyneitä kehotettiin karttamaan 
mm. epäjumalille uhrattua lihaa ja perusteluna käytettiin sitä, että kai- 
kissa kreikkalaisissakin kaupungeissa oli juutalaisia fariseuksia eikä 
evankeliumin julistuksen haluttu joutuvan ristiriitaan Vanhan Testa- 
mentin kanssa (Apt. 15:21). Tämä kirje oli ennemmin tiedoksianto kuin 
käskykirje, koska Paavali ei orjallisesti pitänyt kiinni kokouksen päätök- 
sistä, vaan esim. roomalaiskirjeessä hän opettaa, että epäjumalille uhra- 
tun lihan syöminen on omantunnon asia. Käsittelin apostolien keski- 
näisiä suhteita näin perusteellisesti, jotta Jumalan sana kitkisi meistä pois 
kaikki paaviuden siemenet. 

Apostolin virka ei siis toimi paikallisen seurakunnan organisaation si- 
sällä, vaan laajemmalla tasolla, koko Kristuksen ruumiissa. Raamatussa 
puhutaan kunkin seurakunnan vanhimmista, mutta ei koskaan jonkun 
paikallisseurakunnan apostolista. Yhden kerran mainitaan Filippin seu- 
rakunnan apostoli Epafroditus, mutta asiayhteys paljastaa, että kysees- 
sä oli vain tiettyä tarkoitusta varten rajattu ehkä tilapäinen lähetin teh- 
tävä (Fil.2:25). Epafroditus oli seurakunnan lähetti (apostolos) ja auttaja, 
mutta vain Paavalin tarpeita varten. Jos apostoli asuu jollakin paikka- 
kunnalla pysyvästi, hän ei ole siinä apostolin tehtävässä, vaan yhtenä 
seurakunnan vanhimpana. Ymmärtääkseni Pietari ja Johannes olivat Je- 
rusalemin seurakunnassa vanhimpina muiden joukossa, koska he asui- 
vat Jerusalemissa (l.Piet.5:l; 3.Joh.l), mutta kiertäessään Juudean seura- 
kunnissa he eivät tehneet sitä vanhimpina, vaan apostoleina. 

Apostoleilla ei ollut mitään virallista hallintavaltaa seurakuntiin, vaan 
he pystyivät käyttämään vain hengellistä auktoriteettiaan kehottamalla 
tai korkeintaan yhteistyössä paikallisten veljien kanssa. Jos seurakunta ei 
halunnut ottaa apostolia vastaan, ei tämä voinut ylittää seurakunnan 
tahtoa. Paavali ei voinut ryhtyä mihinkään esimiehen aseman antamiin 
virallisiin toimiin, kun kaikki aasialaiset olivat kääntyneet pois hänestä 
(2.Tim.l:15). Jos apostoli olisi ollut paikallisten seurakuntien johtaja, hä- 
nellä olisi ollut virallinen valta johtaa niitä, mutta näemme, että aposto- 
li ei voinut ylittää seurakunnan valtaa. 



Kuninkuus vai alhaalta palveleva johtajuus? 



Nykyinen seurakuntien hallinto ei useimmiten ole Jumalasta, vaan se on 
kopioitu maailmasta. Jeesus opettaa, että maailmassa kansojen ruhtinaat 
hallitsevat herroina alamaisiaan, mutta näin ei saa olla Jeesuksen seu- 
raajien keskuudessa. Joka on johtaja, olkoon muiden palvelija ja joka on 
ensimmäinen, olkoon kuin orja (Matt.20:25-28). Mitä suuremman ja kor- 
keamman tehtävän Jumala antaa, sitä alemmaksi hän painaa palvelijan- 
sa. Sama pätee myös toisinpäin. Mitä halvempi tehtävä, sitä suuremman 
kunnian Jumala antaa (l.Kor.l2:24,25). Alkukielessä kunnia on time = 
kunnia, maine, arvostus, tunnustus. Näin Jumala huolehtii, että jokaisen 
vaaka on tasapainossa eikä Kristuksen ruumiissa ole eripuraisuutta eikä 
syytä kateuteen. 

Jos toisessa vaakakupissa on painava tehtävä, sitä on tasapainotta- 
massa raskas alentaminen ja vaivan kärsiminen. Jos Herra antaa halpa- 
arvoisen tehtävän, toisessa vaakakupissa on kunniaa, mainetta, arvos- 
tusta ja tunnustusta, jotka keventävät elämää. Apostolin kutsumus on 
vastuullisin ja painavin Hengen virka. Sen vuoksi kukaan muu Jumalan 
lapsi ei ole niin halveksittu ja hyljitty työnsä vuoksi kuin hän. Tällä en 
tarkoita niitä monia, joita elämä on runnellut ja jotka ovat sen vuoksi ki- 
peitä ja alaspainettuja. Heitä Jumala haluaa lohduttaa ja parantaa. Tässä 
tarkoitan sitä kärsimystä, joka tulee palvelustyöstä ja asemasta Jumalan 
valtakunnassa. Lue l.Kor.4:9-13 niin näet, millaisia ovat apostolin ase- 
maan sisältyvät luontoisedut: "Kuin mikäkin maailman tunkio!" Vertaa 
siihen nykyisten piispojen, herätysliikkeiden johtajien ja paavien yhteis- 
kunnallista asemaa ja sen tuomia etuuksia. Jumala itse huolehtii, että nii- 
den vaaka pysyy tasapainossa, jotka hän tunnustaa Kristuksen ruumii- 
seen kuuluviksi. 

Ihmisille ei kelvannut tämä Jumalan mielen mukainen johtajuus, vaan 
he halusivat johtajikseen ruhtinaita, jotka hallitsivat herroina ja käyttivät 
valtaansa maailman mallin mukaan. Tämä oli toisinto Vanhan Testa- 
mentin ajalta, jolloin Israel halusi itselleen kuninkaan, vaikka Jumala oli 
määrännyt, että tuomarit ovat kansan johtajina ja Jumala itse olisi heidän 
kuninkaansa (5.Moos. 16:18). Silti kansa halusi itselleen kuninkaan, kos- 
ka pakanakansoillakin oli sellainen (l.Sam.8:5). Herra varoitti, että ku- 
ninkaat tulisivat käyttämään hyväksi alamaisiaan ja lopulta koko kansa 
eksyisi seuraamaan epäjumalia kuninkaansa perässä. Mutta kansa vas- 
tasi: "Ei, kuningas meillä pitää olla. Mekin tahdomme olla niinkuin kaikki muut 
kansat " (jae 19). Kuningasjohtoisen mallin seurauksena Israel eksyi 
palvelemaan epäjumalia ja lopulta heidän luvattu maansa valloitettiin ja 
itse he joutuivat lähtemään sieltä Baabeliin. 



Israel ei tuhoutunut varsinaisesti huonojen johtajien vuoksi, koska hei- 
tä oli niin tuomarien kuin kuninkaidenkin aikana. Syy tuhoutumiseen oli 
se, että ihmiset purkivat sen suojarakenteen, jonka Jumala oli antanut. 
Kuningasjohtoisessa mallissa kansa joutui huonojen johtajien armoille, 
kun taas aikaisemmin Jumala itse oli kansansa kuningas. Myöhemmin 
kansa tunnusti tehneensä - ei vain virheen, vaan synnin anoessaan it- 
selleen kuningasta (1. Sam. 12:19). Saman synnin tekivät kristityt ensim- 
mäisten apostolien kuoltua. Enää ei riittänyt Jeesuksen opetuksen mu- 
kainen johtajuus, vaan kristityt sanoivat: 

"Me haluamme piispan ja hänen keskusjohtoisen mallinsa, jotta seu- 
rakunnat säästyisivät hajaannukselta. Haluamme olla niinkuin ympä- 
röivät kansat. Tahdomme päämieheksemme paavin niinkuin Rooman 
valtakunnassakin on keisari. Haluamme tämän päämiehemme asuvan 
Roomassa sijaitsevassa palatsissa kuten keisarikin. Haluamme temppe- 
leitä ja kuvia jumalanpalveluksiamme varten niinkuin muidenkin juma- 
lien palvelijoilla. Tahdomme myös jumalattaren, joka pitää sylissään lap- 
sijumalaa monien muiden uskontojen äiti-lapsi-kultin mukaan. Ha- 
luamme työntekijät järjestämään kokouksiimme ohjelmaa, jota maallikot 
seuraavat. Niinkuin muidenkin temppeleiden jumalanpalveluksissa pa- 
pit uhraavat uhreja, mekin haluamme jokaviikkoisen messu-uhrin ja pa- 
pit, jotka uhraavat aina uudestaan Kristuksen ruumiin ja veren." 

Paavalin sanat todella toteutuivat, että hänen lähtönsä jälkeen tulee 
julmia susia, jotka eivät laumaa säästä. Tässä tilassa seurakunta on tänä 
päivänä. 



3. Seurakunnan rakenteen 
korjaaminen ennalleen 



3.1 Erottautuminen ja yhdistyminen 

Nyt olemme nähneet, miten seurakunnan muurit pääsivät sortumaan ja 
palaamme takaisin omaan aikaamme. Kun Nehemia oli tehnyt yöllisen 
tutkimusretkensä muurin raunioille, hän alkoi valmistella sen korjaa- 
mista ennalleen. "Tulkaa, rakentakaamme uudestaan Jerusalemin muuri, et- 
temme enää olisi häväistyksen alaiset. " (Neh.2:17). Meidänkään tehtävämme 
ei ole tuoda esille mitään uutta, vaan ikivanhaa, alkuperäistä. Emme ra- 
kenna uudenlaista seurakuntaa, vaan korjaamme sitä ennalleen alkupe- 
räiseen tilaan. Suurimpia korjattavia asioita on uskovien oleminen yhtä, 
ei vain uskon ja puheiden tasolla, vaan käytännön yhteydessä ja rak- 
kaudessa. 

Kun Jumala yhdistää seurakuntaansa, hän ei käsittele ihmisiä joihin- 
kin organisaatioihin kuuluvina, vaan yksilöinä. Jumalan sanasta ym- 
märrämme, että hän ei halua yhdistää eri kirkkokuntia ja lahkoja, kos- 
ka ne ovat lihan tekoja. Pyhä Henki ei suostu operoimaan lihan teoilla 




Yksi maailmankirkko" johtajana paavi 



muuten kuin kuoletta- 
malla niitä ristin kaut- 
ta. Sen sijaan Jumala 
kokoaa lapsiaan yh- 
teen yksilöinä riippu- 
matta siitä, mihin ih- 
misten rakentamaan 
organisaatioon he ni- 
mellisesti kuuluvat. 
Ekumeeninen liike 
puolestaan pyrkii yh- 
distämään eri kirkko- 
kuntia ja sen työn tu- 
loksena syntyy kuvan 
4 mukainen rakenne. 



Kuva 4 



Jopa monet vilpittö- 
mät uskovat ovat so- 
keita niin, etteivät näe, 
mitä ekumeeninen lii- 
ke todellisuudessa on 
rakentamassa. Edes 



kaikki ekumeenisen liikkeen palvelukseen valjastetut työntekijät eivät it- 
sekään vielä näe, että liikkeen hengellisenä johtajana on paavi ja hän har- 
rastaa ekumeniaa myös ei-kristittyjen kanssa. Tärkeimpänä yhdistävänä 
tekijänä huomispäivän ekumeniassa pidetään ihmisyyttä eikä Kristusta. 
Joko tietoisesti tai tietämättään paavi on johtamassa kehitystä kohti yhtä 
suurta maailmankirkkoa, johon kuuluvat "kristittyjen" lisäksi muslimit, 
hindut sekä shamanistiset ja animistiset uskonnot. Ei ole väliä, vaikka 
heillä ei ole Kristusta, vaan he tulevat kuulumaan samaan kirkkoon sen 
perusteella, että ihmisyys yhdistää heitä. Kristusta ei haluta korostaa, 
koska hänestä puhuminen vain loukkaisi ei-kristittyjä ja se hajottaisi eku- 
meenista liikettä. Vaikka liike korostaa ihmisyyttä, maailmankirkko al- 
kaa tulevaisuudessa vainota todellisia Jeesuksen seuraajia. Maailman- 
kirkko tulee juopumaan pyhien verestä. 

Monet vilpittömät kristityt eksyvät, koska he eivät tunne Jumalaa. He 
eivät ymmärrä, että Jumala usein erottaa silloin, kun ihmiset haluaisivat 
yhdistää ja Jumala yhdistää, kun ihmiset haluaisivat erottaa. 

Ihmisillä on luontainen taipumus jakaa ja repiä Kristuksen ruumista, 
mutta Jumalan työ etenee toiseen suuntaan: hän yhdistää. Ihmisillä on 
taipumus myös liittyä yhteen yhdeksi suureksi liikkeeksi, joka palvelee 
ihmisten itsekkäitä päämääriä ja niin tehdessään se toteuttaa saatanan 
suunnitelmia. Näin ihmiskunta ryhtyi yhdessä rakentamaan myös Baa- 
belin tornia, mutta Jumala jakoi heidät erilleen. Sama Baabelin tornin pe- 
riaate näkyy ekumeniassa, mutta Jumala kehottaa omiaan: "Lähtekää pois 
heidän keskeltänsä ja erotkaa heistä... (2.Kor.6:14-18). Ihmisten pyrkiessä 
sekoittamaan kaikki yhteen Jumala haluaa pyhittää omansa eli erottaa 
heidät yhtä tarkoitusta varten: Seurakunnan tulee olla Kristusta rakasta- 
va ja hänelle uskollinen morsian, jonka hääpuvussa ei ole tahroja eikä 
ryppyjä. 

Raamatun opettama seurakunta koostuu vain uskovista eivätkä he 
seurakunnan sisällä "kanna vierasta iestä yhdessä uskottomien kanssa", 
mutta yhtä paljon on syytä korostaa asian toista puolta. On uskovia, jot- 
ka eristäytyvät maailmasta menemällä luostariin tai katkaisemalla ystä- 
vyyssuhteet ei-uskoviin. Mutta jos haluamme olla Jeesuksen seuraajia, 
hän vie meidät sinne, missä hän itsekin kulki ja eli. Hän johtaa meidät 
sinne, missä ihmiset elävät, tekevät työtään ja ovat harrastustensa paris- 
sa. Kuvittele, millainen Jeesuksen piti olla, jotta hän onnistui saamaan us- 
konnollisilta ihmisiltä haukkuma- tai kunnianimen "Syntisten Ystävä"! 
Jos haluamme viedä evankeliumia eteenpäin, meidänkin on oltava syn- 
tisten ystäviä. Tässä vihkossa käsittelen kuitenkin vain seurakunnan si- 
säistä elämää ja rakennetta ja siinä ei ole mitään sekoitusta uskovien ja 
ei-uskovien kesken. 



Millä kirkko perustelee sitä, että siihen kuuluu myös ei-uskovia? Pe- 
rusteluna käytetään mm. Jeesuksen vertausta nisusta ja lusteesta 
Matt. 13:24-30. "Antakaa molempain kasvaa yhdessä elonleikkuuseen 
asti." Näin uskovat ja ei-uskovat kasvavat samassa pellossa eli kirkossa. 
Mutta mikä on tämä pelto? Jeesus itse selittää jakeessa 38, että pelto on 
maailma. Huomasitko: pelto on maailma! Näin teologit tietämättään to- 
distavat, että kirkko ei ole kristillinen seurakunta, vaan maailma! Kris- 
tillinen seurakunta sen sijaan on pelkästään uskovista koostuva ulos- 
kutsuttujen joukko, jotka on ristiinnaulittu maailmalle ja maailma heille 
(Gal.6:14). Kirkon sisällä on paljon yksittäisiä eläviä uskovia ja uskovien 
ryhmiä (soluja, rukousryhmiä, raamattupiirejä jne.), mutta kirkko on lai- 
toksena maallinen instituutio niinkuin valtio ja kirkollinen seurakunta 
kuin kunta. Raamatun tarkoittama seurakunta on sensijaan aivan muu- 
ta. 

On tärkeää löytää Jumalan sanan mukainen terve tasapaino erottau- 
tumisen ja yhdistymisen kanssa. Uskovilla ei pitäisi olla mitään teke- 
mistä lihan tekojen kanssa eikä uskonnollisten rakennelmien kanssa, jot- 
ka on pystytetty ihmisvoimin eikä Jumalan sanan mukaan. Sellaisesta 
meidän tulee erottautua, mutta Kristuksen seurakuntaa ei saa jakaa eikä 
repiä. Jeesus oli kova uskonnollisille, mutta lempeä syntisille. Jumala tuo 
koko ajan keskuuteemme rikkinäisiä ja runneltuja ihmisiä, joiden elämä 
on täynnä syntiä ja joiden opinkäsitykset ovat kaikkea muuta kuin Raa- 
matun mukaisia, mutta he kaipaavat Jeesusta Vapahtajaksi. Juuri sellai- 
sia varten Jeesus tuli. Heitä meidän tulee hoitaa Jeesuksen rakkaudella ja 
vähitellen opettaa heille askel kerrallaan, miten Jeesusta seurataan. Opet- 
taminen vaatii suurta kärsivällisyyttä. Puhumme kyllä kauniisti Kris- 
tuksen seurakunnan yhteydestä ja jakamattomuudesta, mutta mikään ei 
koettele palvelustyötämme niin tehokkaasti kuin ne veljet ja sisaret, jot- 
ka vastustavat meitä. Silloin koetellaan, perustuuko seurakuntayhtey- 
temme samanmielisyyteen vai Kristukseen. 

Tasapainon vuoksi korostan jälleen, että silloin toista uskovaa on va- 
roitettava ja ojennettava, jos hän ei suostu "vaeltamaan Hengessä" Her- 
ralle kuuliaisena, mutta on erotettava, onko kyse tottelemattomuudesta 
vai eikö Jumala ole vielä tehnyt jotakin asiaa ajankohtaiseksi. Jos me 
olemme vaeltaneet jo 10 km ja joku ottaa vasta ensimmäisiä askeleita, 
meidän ei pidä odottaa häneltä niiden asioiden omaksumista, joiden 
eteen Herra vie hänet vasta myöhemmin. Pyhä Henki on jokaisen varsi- 
nainen opettaja emmekä me voi opettamisessamme kiirehtiä suuren 
Opettajamme ohi. Jeesuskaan ei voinut tehdä tai päättää itsenäisesti mi- 
tään, vaan hän oli kaikessa riippuvainen Isästä. Jeesus pystyi tekemään 
vain ne teot, jotka hän näki Isän tekevän ja vain ne päätökset, jotka hän 



kuuli Isän puhuvan (Joh.5:19, 30). Jos Herramme oli näin riippuvainen 
lähettäjästään, me olemme vielä enemmän. 

Ratkaisu seurakunnan hajanaisuuteen 

Miten pääsemme nykyisestä hajaannuksesta alkuperäiseen yhden seu- 
rakunnan tilaan? Vastaus on erittäin yksinkertainen ja se voi toteutua täl- 
lä hetkellä lukiessasi näitä rivejä. Mitä on usko? Se on sen hyväksymis- 
tä, mitä Jumalan sana sanoo ja elämistä käytännössä sen mukaan, vaik- 
ka sitä ei näe (Hebr.ll:l). Uskotko, mitä Jumalan sana sanoo uskovien 
yhteydestä ja seurakunnan ykseydestä? Se ei toteudu joskus kaukana tu- 
levaisuudessa, vaan se on totta tällä silmänräpäyksellä. Ojenna elämäsi 
ja toimintasi sen totuuden mukaan. Ala elämään tästä hetkestä alkaen 
Jumalan piirustusten mukaisessa seurakunnassa. Päästäksesi siihen si- 
nun ei tarvitse nyt lähteä jostakin yhteisöstä ja liittyä johonkin toiseen, 
vaan riittää, että annat Jeesukselle täydet valtuudet päättää elämästäsi. 
Sitoudu seuraamaan Jeesusta ilman mitään ehtoja tai varauksia. Sano se 
hänelle ja muista joka aamu herätessäsi tämän jälkeen, että se hetki oli 
käännekohta. Ennen 
sitä hetkeä olit oman 
elämäsi herra. Aamui- 
sin herätessäsi puit it- 
sesi ja kuljit, minne 
itse halusit, mutta tä- 
män jälkeen vain ojen- 
nat kätesi Jeesuksen 
puoleen joka tilantees- 
sa ja hän pukee sinut 
ja vie sinne, mihin 
ehkä itse et haluaisi, 
mutta johon Jeesus ha- 
luaa viedä sinut 
(Joh.21:18). Tämä tie 
johtaa ikuiseen elä- 
mään, joka on kaiken 
onnellisuuden täytty- 
mys. 

Kristuksen seura- 
kunta ei koostu eri 
kirkkokunnista, herä- 
tysliikkeistä tai pie- 
nemmistä yhteisöistä, 



Jumalan näyttämä 
seurakunta nykytilanteessa 




Kuva 5 



vaan uudestisyntyneistä yksilöistä (kuva 5). Jopa monissa ns. uskovien 
seurakunnissa myönnetään nykyään, että kaikki heidän jäsenensä eivät 
ole henkilökohtaisesti tulleet uskoon. Jumala itse on piirtänyt seurakun- 
tansa rajat. Sisällä ovat uudestisyntyneet ja ulkopuolella ovat ne, joissa 
ei ole Kristuksen Henkeä. Kun Herra katsoo seurakuntaansa nykytilan- 
teessa, hän ei katso siinä olevia kirkkokuntarajoja, koska ne ovat vieras- 
ta materiaalia Kristuksen ruumiissa. Kun katsomme paikkakuntamme 
seurakuntaa Pyhän Hengen valaisemilla silmillä, näemme Jumalan lap- 
set yksilöinä ilman erottavia väliseiniä, mutta samalla huomaamme, 
kuinka kaukana uskovat ovat toisistaan. 

Vaikka nykyinen tilanne paikkakunnallasi näyttää kuvan 3 mukaisel- 
ta, katso uskon silmillä niin näet seurakunnan sellaisena kuin Jumala 
sen näyttää (kuva 5). Ensin tulee aina näky ja usko ja vasta sen jälkeen 
muutos tulee silmin nähtäväksi. Uskon kautta kukistetaan valtakuntia, 
pidetään vanhurskautta voimassa ja koetaan lupauksien toteutumista 
(Hebr. 11:33) ja uskon kautta myös seurakunta rakentuu. 

3.2 Kristuksen ruumiin solurakenne 

Miten seurakunta voi toimia suuressa kaupungissa, jossa on tuhansia us- 
kovia? Katsomme mallia Raamatusta. Paavalin aikana Rooma oli hyvin 
suuri kaupunki, mutta silti siellä oli toimiva seurakunta. Miten se oli 
mahdollista, vaikka Uuden Testamentin aikana kristityillä ei ollut kirk- 
koja eikä keskusjohtoisuutta? Roomalaiskirjeen viimeisessä luvussa nä- 
emme mielenkiintoisen väläyksen Rooman seurakunnan rakenteesta. 

1. ) "Tervehdys Pr iskälle ja Akylaalle, työkumppaneilleni Kristuksessa Jee- 
suksessa ja seurakunnalle, joka kokoontuu heidän kodissansa." 
(Room.l6:3-5). 

Akylas ja Priska olivat aviopari, joka oli antanut kotinsa Jeesuksen 
käyttöön. He olivat kiertäviä käsityöläisiä ja ammattinsa vuoksi he jou- 
tuivat muuttamaan usein kaupungista toiseen, mutta missä tahansa he 
asuivat, siellä he avasivat kotinsa ovet paikallisille uskoville. Heidän ko- 
dissaan kokoontuva pienoisseurakunta oli osa Roomassa olevaa Jumalan 
seurakuntaa, jolle roomalaiskirje oli osoitettu. 

2. ) "Tervehdys Asynkritukselle, Flegonille, Hermeelle, Patrobaalle, Hermaal- 
le ja veljille, jotka ovat heidän kanssansa." (Room.l6:14). 

Tässä Paavali mainitsee viisi miestä, jotka ilmeisesti olivat jonkin vel- 
jespiirin johtajina. Todennäköisesti tämän ryhmän koko oli vähintään 
kymmenen. Viisi veljeä paimensi tätä ryhmää ja yhdessä he olivat osa 
suurempaa Rooman paikallisseurakuntaa. 

3. ) "Tervehdys Filologukselle ja Julialle, Nereukselle ja hänen sisarelleen ja 
Olympaalle ja kaikille pyhille, jotka ovat heidän kanssansa." (Room.l6:15). 



Filologus ja Julia olivat todennäköisesti aviopari, koska heidät maini- 
taan yhdessä. Seuraavaksi mainitaan mies nimeltä Nereus ja hänen si- 
sarensa sekä viidentenä Olympas -niminen mies. Nämä mainitut viisi 
henkilöä muodostivat tämän ryhmän ytimen, jonka ympärillä oli suu- 
rehko joukko nimeltä mainitsemattomia pyhiä. Tämä oli kolmas ryhmä, 
osasto tai solu Rooman seurakunnassa. 

Näiden kolmen ryhmän lisäksi Paavali lähettää terveisiä kolmelle työ- 
parille, joista kaksi on miehiä ja kolmannessa ovat naiset nimeltä Tryfai- 
na ja Tryfosa. On mahdollista, että kunkin työparin keskuudessa ko- 
koontui myös muita uskovia. Sitten Paavali lähettää terveiset myös kol- 
melle perhekunnalle. Lisäksi mainitaan erikseen kuusi miestä ja kaksi 
naista. Emme tiedä tarkalleen, kuinka monta uskovaa Rooman seura- 
kunnassa oli, mutta roomalaiskirjeen tervehdykset koskivat arviolta ai- 
nakin 100 henkilöä. 

Nykyään ihmiset järjestäisivät 100 hengen seurakunnan toisella taval- 
la. Heidät koottaisiin yhteen rukoushuoneeseen, jossa olisi yksi paimen 
ja hänen lisäkseen puhujia olisi ehkä viisi. Yhdeksän olisi kuorossa ja 
85:n tehtävänä olisi istua penkissä ja seurata järjestettyä ohjelmaa, mut- 
ta käytännössä vain 30 jaksaisi tulla paikalle. Muut jäisivät kotiin, koska 
he ovat useimmiten joutuneet lähtemään tilaisuuksista yhtä väsyneinä ja 
tyhjinä kuin olivat sinne tullessa. Turhautuneisuus vain on lisääntynyt. 
Vaikka työntekijät tekevät parhaansa, he palavat loppuun riittämättö- 
myyden paineen alla ja heidän väsymyksensä vuoksi tilaisuudet käyvät 
entistä kuivemmiksi. Kerätyistä lahjoituksista suurin osa menee rukous- 
huoneen velkojen maksuun ja itseasiassa velkataakka on se, joka johtaa 
seurakunnan toimintalinjaa eikä Pyhä Henki. Toiminnan on pakko olla 
sen suuntaista, että tilat saataisiin täytettyä ihmisillä, jotta tilojen ylläpi- 
toon tulisi lisää maksajia. 

Kun Uuden Testamentin aikana Pyhä Henki sai organisoida 100 hen- 
gen seurakunnan, hän järjesti heidät soluiksi, työpareiksi, työryhmiksi 
sekä kodeissa tai joskus myös julkisissa tiloissa kokoontuviksi ryhmiksi. 
Seurakuntayhteydessä elettiin siellä, missä ihmiset muutenkin elivät ar- 
kista elämäänsä ja uskovat menivät Jeesuksen todistajina sinne, missä 
Jeesusta tarvitsevat ihmiset olivat. Uskovien yhteys toimi muulloinkin 
kuin kerran viikossa ja muissakin yhteyksissä kuin järjestetyissä tilai- 
suuksissa. Veljet ja sisaret kohdattiin kasvoista kasvoihin eikä istuen pe- 
räkkäin penkeissä. 

Uskovien kokoontumiset olivat l.Kor. 14:26 mukaisia. Jumalan elävä 
sana vaikutti keskinäisen jakamisen ja vuorovaikutuksen kautta. Ko- 
koontumiset eivät olleet ohjelmatilaisuuksia, vaan toinen toisensa ra- 
kentamisen paikkoja. Seurakunnan normaalit kokoukset eivät olleet 
saarnatuolikeskeisiä, joissa yksi puhui pitkään ja muut kuuntelivat pas- 



siivisina. Jumalan sanan jakaminen toteutui useiden kautta spontaanisti 
Hengen johdossa. Jos jonkun profeetan julistaessa toinen sai ilmestyksen, 
äänessä olevan piti vaieta, jotta toinen saattoi jatkaa. Voisi luulla, että sel- 
laiset kokoontumiset olivat sekavia, mutta missä Pyhä Henki saa nyky- 
äänkin johtaa, siellä useista pienistä palasista koostuva keskinäinen ja- 
kaminen muodostuu hämmästyttävän ehjäksi kokonaisuudeksi, jossa ih- 
miset virkistyvät, rakentuvat, vahvistuvat ja saavat lohdutusta. 
Ne Uuden Testamentin aikaiset kokoontumiset, joissa yksi mies puhui 
pitkään ja muut kuuntelivat, eivät olleet seurakunnan tavallisia keski- 
näisiä kokoontumisia, vaan ne olivat erityistilanteita. Niissä tapauksissa 
kiertävä julistaja esim. apostoli oli tullut väliaikaisesti paikkakunnalle. 
Näin esim. Trooaan seurakunnassa Paavali puhui puoliyöhön saakka ja 
muut kuuntelivat (Apt.20). Ollessaan Efesossa kaksi vuotta hän ei pitä- 
nyt päivittäin pitkiä saarnoja, vaan hän "piti joka päivä keskusteluja" 
(Apt.l9:9). 

Kun kiertävää työtä tekevä Herran palvelija tulee paikkakunnalle, Ju- 
mala saattaa hänen kauttaan auttaa seurakuntaa pääsemään huomatta- 
vasti eteenpäin. Ne tilanteet ovat koko seurakunnan varustamista pal- 
veluksen työtä varten, mutta ne ovat erikoistilanteita. Seurakunnan jo- 
kapäiväinen elämä ei voi olla näiden kokousten varassa, koska yksilöi- 
den rakentuminen tapahtuu keskinäisen vuorovaikutuksen kautta. Siinä 
jokainen voi olla antajana jc vastaanottajana. 

Jumala on luonut kaikkiin luomakuntansa kasveihin, eläimiin ja ihmi- 
siin solurakenteen ja sen vuoksi ne ovat hyvin elinvoimaisia. Samanlai- 
sen solurakenteen hän on antanut myös seurakuntaan. Seurakuntaruu- 
mis kasvaa useiden ryhmien ja solujen kautta. Seurakunnan yhteen liit- 
tyminen yhdeksi kokonaisuudeksi tapahtuu jäseniä ja ryhmiä yhdistä- 
vien jänteiden avulla. (Ef.4:16). Tuloksena on Pyhän Hengen organisoi- 
ma keskinäisen yhteyden ja rakkauden verkosto (Kuva 6). 

Kun meidän päivinämme Herra organisoi seurakuntansa toimimaan 
useina soluina ja ryhminä, jotka kokoontuvat kodeissa, rukoushuoneis- 
sa tai muissa tiloissa, kunkin ryhmän pitää antaa toimia niinkuin Herra 
johtaa, mutta ne eivät ole toisistaan irrallisia seurakuntia, vaikka ne usein 
toimivat kuin seurakunnat pienoiskoossa. 

Monilla paikkakunnilla kehitys etenee seuraavalla tavalla. Aluksi syn- 
tyy erillisiä uskovien ryhmiä niistä, jotka haluavat lähteä ulos eksytyk- 
sen keskeltä. Näin myös ensimmäiset juutalaisten ryhmät, jotka palasi- 
vat pakkosiirtolaisuudesta, menivät aluksi kukin omaan kaupunkiinsa 
(Esra 2.1). Jumala ensin vie omansa ulos sekaannuksen keskeltä ja sen jäl- 
keen hän kokoaa omansa yhteen. "Kun ... israelilaiset jo olivat kaupungeis- 
sa, kokoontui kansa yhtenä miehenä Jerusalemiin. " (Esra 3:1). Tämä on toinen 
vaihe. Sen lisäksi, että jokainen keskittyy rakentamaan sitä seurakunta- 



Seurakunnan solurakenne 




Kuva 6 



yhteyden muotoa, johon Jumala on kunkin asettanut, on nyt aika ko- 
koontua rakentamaan paikkakunnan yhteistä "Jerusalemia" 

Miten sitten seurakunnan sisäisessä toiminnassa tehdään ero näiden 
eri solujen kesken? Raamatullinen tapa ei ole antaa kullekin ryhmälle ni- 
meä, vaan erottelu tehdään henkilöiden mukaan: "aviopari ja heidän 
kodissaan kokoontuva seurakunta" tai "sen ja sen niminen henkilö ja 
kaikki uskovat, jotka ovat heidän kanssaan". Tämä saattaa tuntua pik- 
kutarkalta, mutta tämä periaate on kirjoitettu Raamattuun tietyn tarkoi- 
tuksen vuoksi. Nimien antaminen ryhmille on askel kohti Kristuksen 
ruumiin repimistä. 

Kun Pyhä Henki saa avata silmämme niin, että huomaamme olevam- 
me osa yhtä ja ainoaa paikkakuntamme seurakuntaa, törmäämme joi- 
hinkin ongelmiin. Tapaat monia uskovia, jotka haluavat olla vain oman 
kirkkokuntansa tai lahkonsa jäseniä eivätkä he pidä sinua samaan seu- 
rakuntaan kuuluvana. Heidän sanansa eivät muuta asiaa miksikään. Sii- 
tä huolimatta Jumala lukee heidät kuuluviksi yhteen seurakuntaan kaik- 
kien pyhien kanssa. Vaikka joku Herran oma ei halua olla yhteydessä si- 
nun kanssasi eikä hän ehkä edes tunnusta sinua Jumalan lapseksi, silti te 
molemmat olette Herran omia. 



On syytä tarkentaa, että Jumala pitää seurakuntaan kuuluvina vain 
niitä, joissa on Kristuksen Henki. Jumalan lapseksi ei tulla siten, että al- 
kaa nimittää itseään uskovaiseksi, vaan hänen omakseen tullaan synty- 
mällä Pyhästä Hengestä. Se tapahtuu uskomalla Jeesukseen, Vapahta- 
jaan, joka on elävä persoona. Hänen kohtaamisensa kautta ihminen syn- 
tyy Pyhästä Hengestä. (Joh.3:3-21). Jos joku itseään uskovaksi nimittävä 
henkilö ei todellisuudessa seuraa Jeesusta, ei tällaisessa ihmisessä ole 
Kristuksen Henkeä eikä hän sen vuoksi kuulu seurakuntaan. 
Korinttolaiskirjeessä Paavali erittelee kolme eri ihmisryhmää: "Jos nyt 
koko seurakunta kokoontuisi yhteen ja sinne tulisi opetuksesta tai uskosta 
osattomia ... " (l.Kor. 14:23). Tässä on näkyvissä kolme ryhmää: 

Koko seurakunta eli kaikki paikkakunnalla olevat Herran omat, jotka 
olivat tekemisissä toistensa kanssa, koska he pystyivät tulemaan yhteen. 
Tämän lisäksi Korintossa oli kaksi muuta ihmisryhmää. 

Uskosta osattomat eli ne ihmiset, jotka eivät uskoneet Jeesukseen. 

Opetuksesta osattomat (kreikaksi idiotes) eivät olleet ei-uskovia, kos- 
ka ne erotetaan toisistaan: Opetuksesta tai uskosta osattomat. Sana idiotes 
tarkoittaa oppimatonta, taitamatonta tai henkilöä, jolta puuttuu hengel- 
liset lahjat. Kyseisessä Raamatun kohdassa heitä ei lasketa kuuluviksi tä- 
hän seurakuntaan, joka tulee yhteen. Ymmärrän tämän siten, että he 
saattoivat olla yksinäisiä kristittyjä, jotka eivät vaeltaneet toisten usko- 
vien kanssa. He eivät käytännössä eläneet seurakunnassa. Nämä olivat 
opetuksesta osattomia joko siksi, etteivät he vielä tienneet joitakin pe- 
rusasioita tai he vastustivat opetusta. 

Myös uskosta ja opetuksesta osattomat saattoivat tulla seurakunnan 
kokoontumisiin, mutta he eivät voineet päästä sisälle seurakunnan elä- 
mään, koska se tapahtui Pyhässä Hengessä. He eivät ymmärtäneet Hen- 
gen toimintaa armolahjojen kautta, koska toiset heistä olivat vielä eros- 
sa Jumalasta ja toiset olivat ehkä kuin Efeson uskovat, jotka eivät olleet 
kuulleetkaan Pyhästä Hengestä. Seurakunnan piti ottaa kokoontumisis- 
saan huomioon nämä ihmisryhmät siten, että Jumalan sana tulisi esille 
ymmärrettävällä tavalla. (l.Kor. 14:23-25). 

Me pidämme sylin avoinna kaikille, joissa on Kristuksen Henki ja ym- 
märrämme kuuluvamme samaan seurakuntaan, vaikka saisimme osak- 
semme torjuntaa. Emme voi väkisin muuttaa toisia. Parhaiten voimme 
auttaa heitä löytämään oikean näkökulman rakkaudella ja kärsivällisel- 
lä opetuksella. Ei Herra ole lähettänyt meitä ensisijaisesti julistamaan 
seurakuntaa, armolahjoja, kastetta tai muitakaan asioita, vaan meidän 
tulee keskittyä julistuksessa Kristukseen, hänen persoonaansa ja hänen 
lunastustyöhönsä. Kun keskitymme tähän keskeiseen ja itsekin olemme 
julistuksemme näköisiä, sen seurauksena ihmisille avautuvat nämä 
muutkin Raamatun totuudet. Toisille ne eivät avaudu koskaan ja sille 



emme voi mitään. Siunaamme sekä ystäviä että vastustajia ja jätämme 
kaikki Jumalan käsiin. Missä julistustamme Kristuksesta ja Raamatun 
opetusta vastustetaan itsepintaisesti, siellä pyyhimme tomut jaloistam- 
me ja olemme vapaat kulkemaan eteenpäin. 



Luettuani Yksi seurakunta-vihkon tekstin, 
tuntui kuin kauan samealla ja saastuneella 
vedellä kiusattu, janoinen ja pahoinvoiva, 
olisi saanut juoda kirkasta, puhdasta vettä. 
Kun luin toisen ja kolmannen kerran, tuli 
oloni vieläkin paremmaksi: tunsin puhdista- 
vaa ja parantavaa vaikutusta. Kiitin Juma- 
laa tästä sanomasta, jonka selkeämpää il- 
menemistä seurakunnan julistuksessa olin 
kauan kaivannut. 

Vihkon sanoma vie meidät todellakin 
seurakuntakysymyksessä takaisin Sanaan. 
Siinä osoitetaan hyvin selkeästi ja raittiisti, 
mikä on Jumalan seurakunta. Myös nyky- 
päivän sekaannuksen keskellä elävä etsijä 
voi luettuaan ymmärtää, että seurakunta ja 
ihmisten rakentamat uskonnolliset järjes- 
telmät ovat eri asioita. 

Saakoon monet tulla siunatuiksi tällä sa- 
nomalla tässä kokoamisen ajassa. 



Pentti-veli 



